五言绝句是诗歌体裁之一,著名的《春晓》、《静夜思》等都属于五言绝句,小编整理了30首有意境的五言绝句,供大家查阅摘抄。

生僻且唯美的五言绝句

1、《所见》清·袁枚
牧童骑黄牛,歌声振林樾。
意欲捕鸣蝉,忽然闭口立。
2、《前出塞》唐·杜甫
挽弓当挽强,用箭当用长。
射人先射马,擒贼先擒王。
3、《春晓》唐·孟浩然
春眠不觉晓,处处闻啼鸟。
夜来风雨声,花落知多少。
4、《静夜思》唐·李白
床前明月光,疑是地上霜。
举头望明月,低头思故乡。
5、《于易水送人》
唐骆宾王
此地别燕丹,壮士发冲冠。
昔时人已没,今日水犹寒。
6、《霞》
唐.王周
拂拂生残晖,层层如裂绯。
天风剪成片,疑作仙人衣。
7、《蚕妇》
宋张俞
昨日入城市,归来泪满巾。
遍身罗绮者,不是养蚕人。
8、《秋日湖上》唐.薛莹
落日五湖游,烟波处处愁。
浮沉千古事,谁与问东流。
9、《悯农》
唐·李绅
锄禾日当午,汗滴禾下土。
谁知盘中餐,粒粒皆辛苦。
10、《乐游原》
唐·李商隐
向晚意不适,驱车登古原。
夕阳无限好,只是近黄昏。
11、《送灵澈》
唐刘长卿
苍苍竹林寺,杳杳钟声晚。
荷笠带斜阳,青山独归远。
12、《洛阳道》唐.储光羲
大道直如发,春日佳气多。
五陵贵公子,双双鸣玉珂。
13、《罢相作》唐.李适之
避贤初罢相,乐圣且衔杯。
为问门前客,今朝几个来。
14、《草》唐·白居易
离离原上草,一岁一枯荣。
野火烧不尽,春风吹又生。
15、《马诗》
唐·李贺
此马非凡马,房星本是星。
向前敲瘦骨,犹自带铜声。
16、《咏风》
唐虞世南
逐舞飘轻袖,传歌共绕梁。
动枝生乱影,吹花送远香。
17、《池上》唐·白居易
小娃撑小艇,偷采白莲回。
不解藏踪迹,浮萍一道开。
18、《田家》
唐聂夷中
父耕原上田,子劚山下荒。
六月禾未秀,官家已修仓。
19、《秋日》唐.耿玮
返照入闾巷,忧来谁共语?
古道少人行,秋风动禾黍。
20、《逢雪宿芙蓉山主人》唐·刘长卿
日暮苍山远,天寒白屋贫。
柴门闻犬吠,风雪夜归人。
21、《旅夜书怀》唐·杜甫
细草微风岸,危樯独夜舟。
星垂平野阔,月涌大江流。
名岂文章着,官应老病休。
飘飘何所似,天地一沙鸥。
22、《长歌行》
乐府诗集
青青园中葵,朝露待日曦。
阳春布德泽,万物生光辉。
常恐秋节至,焜黄华叶衰。
百川东到海,何时复西归。
少壮不努力,老大徒伤悲。
23、《三闾庙》
唐.戴叔伦
沅湘流不尽,屈子怨何深!
日暮秋风起,萧萧枫树林。
24、《蝉》
唐虞世南
垂緌饮清露,流响出疏桐。
居高声自远,非是藉秋风。
25、《入蕃》唐.孙逖
边地莺花少,年来未觉新。
美人天上落,龙塞始应春。
26、《左掖梨花》唐.丘为
冷艳全欺雪,余香乍人衣。
春风且莫定,吹向玉阶飞。
27、《宿建德江》
唐孟浩然
移舟泊烟渚,日暮客愁新。
野旷天低树,江清月近人。
28、《竹里馆》唐·王维
独坐幽篁里,弹琴复长啸。
深林人不知,明月来相照。
29、《悯农》唐·李绅
春种一粒粟,秋收万颗籽。
四海无闲田,农夫犹饿死。
30、《梅花》
宋·王安石
墙角数枝梅,凌寒独自开。
遥知不是雪,为有暗香来。